"Gata cu distracția". Germania "schimbă foaia" în fața amenințării Covid.
Guvernul condus de Angela Merkel cere germanilor să o lase mai ușor cu petrecerile. Helge Braun: "Petrecerile și călătoriile sunt focare de răspândire are coronavirusului". Germania taie din distracție ca să țină industria și școlile deschise.
"Gata cu distracția, luptați-vă cu COVID-19." Asta le-a cerut germanilor Helg Braun, șeful de cabinet al Angelei Merkel.Oficialul, care este și medic, a spus într-un interviu pentru postul public german că petrecerile și călătoriile sunt focare pentru răspândirea coronavirusului. Ele trebuie să cadă pe locul doi, pentru că sunt lucruri mai importante pentru țară.Helge Braun, șeful de cabinet al cancelarului Angela Merkel: "Vrem să ținem industria productivă deschisă, vrem ca școlile și grădinițele să rămână deschise, ca țara să iasă bine din criză."Helg Braun a spus că Germania este la începutul valului doi și că doar prin hotărârea oamenilor și politicienilor va putea fi evitat sau încetinit.Joi, vineri și sâmbătă, în Germania au fost peste 4 mii de noi cazuri. În Berlin, Frankfurt și alte orașe mari s-a depășit pragul critic de 50 de noi cazuri la o sută de mii de locuitori.